
NR.4287/16.11.2023
	REFERAT DE APROBARE
la PROIECTUL DE HOTĂRÂRE  privind aprobarea reorganizării aparatului de specialitate al primarului comunei Târgușor începând cu 01 noiembrie 2023, precum și aprobarea statului de funcții și a organigramei în conformitate cu Legea nr. 296/2023 privind unele măsuri fiscal- bugetare pentru asigurarea  sustenabilitații financiare a României pe termen lung

În conformitate cu prevederile art. 129 alin.(2) lit. a), alin. (3) lit. c), art.139, art. 518 din Ordonanța de urgență a Guvernului României nr. 57/2019 privind Codul Administrativ, cu modificările ulterioare;
- potrivit art.III, alin.(1), (2)  și ale art.IV din Ordonanța de urgența nr.63/2010 – pentru modificarea și completarea Legii nr.273/2006  privind finanțele publice locale;
[bookmark: _Hlk150853201] - prevederile art.XVII alin.(8) din Legea 296/2023 privind unele măsuri fiscal -bugetare pentru asigurarea sustenabilității financiare a României pe termen lung, respectiv:
Art.XVII.  
         (8) Numărul maxim al posturilor corespunzător fiecărei unităţi/subdiviziuni administrativ - teritoriale, stabilit potrivit art. III alin. (81) din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificări şi completări prin Legea nr. 13/2011, cu modificările şi completările ulterioare, şi pct. 1 din anexa la respectiva ordonanţa de urgenţă se reduce cu 10% începând  cu data de 1 noiembrie 2023.
  -   prin  adresa  Instituției Prefectului- județul Constanța  nr.23628/01.11.2023 privind stabilirea numărului maxim de posturi ce pot fi încadrate la nivelul unităților administrativ teritoriale din județul Constanța, pentru anul 2023,  ni s -a adus la cunoștință numărul maxim de posturi  pentru UAT comuna Târgușor stabilit în raport cu prevederile art.XVII alin.(8) din Legea 296/2023 privind unele măsuri fiscal -bugetare pentru asigurarea sustenabilității financiare a României pe termen lung.
      -potrivit prevederilor art. 474, art. 475, art. 485,  din Ordonanța de urgență nr.57/2019 privind codul Administrativ, funcționarii publici de execuție pot promova în grad profesional, într-o treaptă superioară și pot promova în clasă, cu îndeplinirea condițiilor specifice pentru aceste  promovări și cu încadrarea în fondurile bugetare alocate. 
        De asemenea în perioada 01 ianuarie 2023-01 noiembrie 2023  doua funcții publice de execuție de inspector, clasa I, grad profesional principal s-au transformat in functii publice de execuție inspector, clasa I, grad profesional superior în cadrul compartimentului Agricol Cadastru  și respectiv compartimentului Urbanism, Amenajarea teritoriului și Achiziții publice din  aparatul de specialitate al primarului comunei Târgușor, județul Constanța, urmare promovării in grad profesional.
      Având în vedere prevederile de mai sus, consider necesar, oportun și legal proiectul de hotărâre cu privire la modificarea organigramei și a statului de funcții din cadrul primăriei comunei Târgușor, județul Constanța și propun aprobarea acestuia în forma prezentată.

